# Aigua carbonatada

### De Viquipèdia

Bombolles de diòxid de carboni de l'aigua carbonatada.

L'aigua carbonatada es refereix a l'aigua sense saboritzants que conté diòxid de carboni (CO2), i bombolleja quan la beguda es despressuritza.

Quan té un major contingut de minerals (per provenir de desgel) se l'anomena aigua mineral gasificada; si hom li ha afegit els minerals artificialment se l'anomena aigua gasificada artificialment mineralitzada. Quan l'aigua carbònica artificial conté crema, xarop de fruita o alguna altra substància aromàtica o endolcidora, se l'anomena "soda", "gasosa" o "refresco", encara que aquest nom s'aplica també a les que no són gasificades.

Històricament, les primeres aigües carbonatades es preparaven afegint-li bicarbonat sòdic a la llimonada. Una reacció química entre el bicarbonat sòdic i l'àcid cítric de la llimona en produeix el diòxid de carboni. Actualment, l'agua carbonatada es manufactura fent passar per l'aigua diòxid de carboni pressuritzat. Això n'incrementa la solubilitat (en un recipient amb aigua a alta pressió es dissol més CO2 que sota condicions atmosfèriques normals). Quan s'obre l'ampolla se'n redueix la pressió, i per tant el gas es dissocia de la solució i es creen les bombolles característiques d'aquesta beguda.

L'aigua carbonatada pot servir per eliminar algunes taques, com per exemple les del cafè o la plata. Un mètode usat sovint per llevar les taques de vi negre és posar sal sobre la taca i després aplicar-hi una quantitat generosa d'aigua carbonatada.

Obtingut de "http://ca.wikipedia.org../../../a/i/g/Aigua_carbonatada.html"

Categories: Aigua | Begudes

##### Views

- Article
- Discussió
- Revisió actual

##### Cerca

##### En altres llengües

- Asturianu
- Dansk
- Deutsch
- English
- Esperanto
- Español
- Français
- עברית
- Magyar
- 日本語
- Polski
- Русский
- Svenska
- ייִדיש
- 中文